Demografisten tilastojen alalla on sitten vuoden 2012 tullut voimaan kaksi uutta säädöstä. Niillä on merkitystä tilastoille, joita laaditaan asetuksen (EY) N:o 862/2007 3 artiklan mukaisesti kansainvälisestä muuttoliikkeestä ja väestömäärästä kansalaisuusryhmän ja syntymämaaryhmän mukaan eriteltyinä, etenkin siltä osin kuin kyse on pyydettyjen tilastojen johdonmukaisuudesta.

kolmannen maan kansalaiset, joille on maahanmuuttolainsäädännön nojalla annettu määräys poistua jäsenvaltion alueelta, sekä kolmannen maan kansalaiset, jotka on kirjattu poistuneiksi tällaisen määräyksen antamisen jälkeen, eriteltyinä kansalaisuuden mukaan (7 artikla).

kolmannen maan kansalaiset, joilta maahantulo jäsenvaltion alueelle on evätty ulkorajalla, sekä kolmannen maan kansalaiset, joiden on todettu olevan jäsenvaltion alueella kansallisen maahanmuuttolainsäädännön mukaan laittomasti, eriteltyinä kansalaisuuden mukaan (5 artikla);

Muuttoliikettä ja kansainvälistä suojelua koskevista yhteisön tilastoista 11. heinäkuuta 2007 annetun Euroopan parlamentin ja neuvoston asetuksen (EY) N:o 862/2007, jäljempänä myös ’asetus’, päätavoitteena on muuttoliikettä ja kansainvälistä suojelua koskevien Euroopan tilastojen keruu ja laatiminen.

1.Euroopan parlamentin ja neuvoston asetus (EU) N:o 1260/2013, annettu 20. marraskuuta 2013, Euroopan demografisista tilastoista

2.komission täytäntöönpanoasetus (EU) N:o 205/2014, annettu 4. maaliskuuta 2014, yhdenmukaisten edellytysten vahvistamisesta Euroopan demografisista tilastoista 20. marraskuuta 2013 annetun Euroopan parlamentin ja neuvoston asetuksen (EU) N:o 1260/2013 täytäntöönpanoa varten tietojen jaottelun, toimittamisen määräaikojen ja tarkistusten osalta

Uusia säädöksiä on tullut voimaan myös laillisen muuttoliikkeen alalla. Näillä säädöksillä on merkitystä asetuksen 6 artiklan mukaisesti oleskeluluvista laadittaville tilastoille, ja ne on integroitu (tai integroidaan lähiaikoina) tähän tiedonkeruuseen.

1.neuvoston direktiivi 2009/50/EY kolmansien maiden kansalaisten maahantulon ja oleskelun edellytyksistä korkeaa pätevyyttä vaativaa työtä varten (tietoja alettiin kerätä vuonna 2013 viitevuodelta 2012)

2.Euroopan parlamentin ja neuvoston direktiivi 2011/98/EU kolmansien maiden kansalaisille jäsenvaltion alueella oleskelua ja työskentelyä varten myönnettävää yhdistelmälupaa koskevasta yhden hakemuksen menettelystä sekä jäsenvaltiossa laillisesti oleskelevien kolmansista maista tulleiden työntekijöiden yhtäläisistä oikeuksista (tietoja alettiin kerätä vuonna 2014 viitevuodelta 2013)

3.Euroopan parlamentin ja neuvoston direktiivi 2014/36/EU kolmansien maiden kansalaisten maahantulon ja oleskelun edellytyksistä kausityöntekijänä työskentelyä varten (tietojen keruu aloitetaan vuonna 2018 viitevuodelta 2017)

4.Euroopan parlamentin ja neuvoston direktiivi 2014/66/EU kolmansien maiden kansalaisten maahantulon ja oleskelun edellytyksistä yrityksen sisäisen siirron yhteydessä (tietojen keruu aloitetaan vuonna 2018 viitevuodelta 2017).

Kun Kroatia liittyi unioniin heinäkuussa 2013, asetuksen (EY) N:o 862/2007 soveltamisesta tuli pakollista myös siellä, minkä vuoksi kaikki viittaukset pyydettyihin aggregaatteihin ovat nyt muotoa EU28.

Edellä mainittujen tuoreiden säädösten mukaisesti toimitetut tilastot eivät eri oikeusperustan vuoksi sisälly jäljempänä esitettävään laadunarviointiin. Niistä tehdään omat arviointikertomukset asianomaisten säädösten vaatimusten mukaisesti.

4.Vuoden 2012 kertomuksen jälkeinen yleinen edistyminen

Tietojen saatavuus ja täydellisyys ovat sitten vuoden 2012 kertomuksen parantuneet merkittävästi kaikissa tiedonkeruissa. Tietojen laatu on yleisesti parantunut, mikä on parantanut tietojen tarkkuutta, yhdenmukaisuutta ja vertailukelpoisuutta. Jäsenvaltiot ovat parantaneet tietolähteitä ja tietojen valmistelussa käytettäviä tilastovälineitä, ja komissiolle toimitettavien tietojen tarkkuus ja kattavuus sekä toimitusten oikea-aikaisuus ovat sen ansiosta parantuneet.

Kun jäsenvaltioiden toimittamien tietojen laatu ja oikea-aikaisuus ovat parantuneet, komissio on voinut lyhentää tietojen levittämiseen tarvittavaa aikaa. Se taas on parantanut tietojen julkaisemisen oikea-aikaisuutta ja niiden saamista käyttäjien käyttöön.

Asetuksen 3 artiklan mukaisesti kerättävien tilastojen keruu on viitevuodesta 2013 lähtien yhdistetty asetuksen (EU) N:o 1260/2013 mukaisesti pyydettyjen tietojen kanssa. Näin pyritään johdonmukaisuuteen väestöä, väestönmuutostapahtumia ja muuttoliikettä koskevien tietojen eri väestöjaotteluissa ja mahdollisimman pitkälle myös väestörakenteessa. Myös jäsenvaltioiden pakollisesti täytettävät metatiedot on yhdistetty.

Mitä taas tulee 4–7 artiklan mukaisesti kerättäviin tilastotietoihin, tilastoyhteistyö komission sisällä sekä EU:n muiden elinten ja jäsenvaltioiden kanssa on johtanut muutoksiin asetuksen mukaisesti kerättäviä tietoja koskevissa ohjeissa. Metodologiset parannukset ovat puolestaan selkeyttäneet tilastollisia käsitteitä ja määritelmiä. Maahanmuutto- ja turvapaikkatilastoihin liittyvän lainsäädännön tuore kehitys on otettu mukaan turvapaikka- ja oleskelulupatietojen keruuta koskeviin menetelmällisiin ohjeisiin.

Komission tekemillä teknisillä parannuksilla tehostettiin tietojen validointia ja käsittelyä, ja laatutietojen laajan keräämisen ansiosta pystytään sisään tulevien tietojen laatu arvioimaan täysimääräisesti. Tarvittaessa toteutettiin säännösten noudattamatta jättämisestä johtuvia toimenpiteitä (hallinnolliset kirjeet), jotta voitiin varmistaa vaatimusten riittäväntasoinen noudattaminen.

5.Tuotettujen tilastojen laatu

5.1.Merkityksellisyys

Komissiossa maahanmuutto- ja turvapaikkatilastojen merkittävin käyttäjä on muuttoliike- ja sisäasioiden pääosasto. Niitä käyttävät kuitenkin usein myös muut komission yksiköt, etenkin työllisyys-, sosiaali- ja osallisuusasioiden pääosasto ja oikeusasioiden pääosasto.

Yksi tärkeä tilastojen käyttötarkoitus on ollut niiden käyttäminen yhteisvastuuta ja maahanmuuttovirtojen hallintaa koskevan yleisohjelman rahastojen vuosittaisessa määrärahojen jakomenettelyssä jäsenvaltioittain. Rahastojen rakenne on sitten vuoden 2012 kertomuksen muuttunut, ja oikeusperusta on nyt uusi: turvapaikka-, maahanmuutto- ja kotouttamisrahasto (AMIF) perustettiin asetuksella (EU) N:o 516/2014 ja sisäisen turvallisuuden rahasto (ISF) asetuksella (EU) N:o 515/2014 kaudeksi 2014–2020. Uusien rahastojen mukaiset rahoitusjärjestelyt ovat monivuotisia, joten tietoja ei enää toimiteta vuosittain. Määrärahajako perustui aiemmin toimitettuihin tilastoihin. ISF:n tapauksessa on kuitenkin tehtävä välivaiheen uudelleentarkastelu.

Komissio hyödyntää muuttoliikettä ja kansainvälistä suojelua koskevia tilastoja, kun se laatii säännöllisiä kertomuksia, toimintapoliittisia ehdotuksia, perussäädöksissä edellytettyjä täytäntöönpanokertomuksia ja analyyseja politiikasta. Esimerkiksi Euroopan muuttoliikeverkoston muuttoliike- ja turvapaikkakysymyksiä koskevassa vuosikertomuksessa esitetään yhteenveto muuttoliikettä ja kansainvälistä suojelua koskevasta keskeisestä kehityksestä sekä EU:n että kansallisella tasolla. Muuttoliikettä ja väestömääriä syntymämaan ja kansalaisuuden mukaan jaoteltuna koskevat eurooppalaiset tilastot ovat tärkeitä sellaisten julkaisujen kannalta kuin EU:n työllisyys- ja sosiaalipoliittisen neljännesvuosikatsauksen väestökehitysliite (Special Supplement on Demographic Trends of the EU Employment and Social Situation Quarterly Review).